ai4bharat/Pralekha huggingface dataset:
অর্থমন্ত্রক
রাষ্ট্রায়ত্ত ব্যাঙ্কগুলির জোরদার গ্রাহক সচেতনতা অভিযান – অক্টোবর ও নভেম্বর মাসে ৪ লক্ষ ৯১ হাজার কোটি টাকার ঋণ বন্টন
নয়াদিল্লি, ৩ ডিসেম্বর, ২০১৯
ঋণ সহায়তা দেওয়ার ক্ষেত্রে বিচক্ষণতা অবলম্বনের সঙ্গে কোনরকম আপোস না করে ক্ষুদ্র ও মাঝারি শিল্পক্ষেত্র, ব্যাঙ্ক বহির্ভূত আর্থিক প্রতিষ্ঠান, কর্পোরেট ক্ষেত্র, খুচরো ক্ষেত্র ও কৃষিক্ষেত্রের ঋণ গ্রহীতাদের ওপর বিশেষ গুরুত্ব দিয়ে ঋণ প্রদান ব্যবস্থায় উন্নতি তথা অর্থনীতির চাহিদাগুলিকে আরও জোরদার করার লক্ষ্যে অর্থমন্ত্রী শ্রীমতী নির্মলা সীতারমন সেপ্টেম্বর মাসে রাষ্ট্রায়ত্ত ব্যাঙ্কগুলির গ্রাহক সচেতনতা অভিযান চালানোর কথা ঘোষণা করেছিলেন। অক্টোবর মাসে গ্রাহক সচেতনতা কর্মসূচির ফলে ২ লক্ষ ৫২ হাজার কোটি টাকার ঋণ বন্টন করা হয়েছে।
নভেম্বর মাসে রাষ্ট্রায়ত্ত ব্যাঙ্কগুলি ক্ষুদ্র ও মাঝারি শিল্পক্ষেত্র, ব্যাঙ্ক বহির্ভূত আর্থিক প্রতিষ্ঠান, কর্পোরেট ক্ষেত্র খুচরো ও কৃষিক্ষেত্রের ঋণ গ্রহীতাদেরকে ২ লক্ষ ৩৯ হাজার কোটি টাকার ঋণ সহায়তা দিয়েছে। গত অক্টোবর মাসে শুরু হওয়া এই গ্রাহক সচেতনতা অভিযানের পর থেকে উক্ত ক্ষেত্রগুলিতে রাষ্ট্রায়ত্ত ব্যাঙ্কগুলির ঋণ সহায়তার পরিমাণ বেড়ে দাঁড়িয়েছে ৪ লক্ষ ৯১ হাজার কোটি টাকা।
ক্ষুদ্র ও মাঝারি শিল্পক্ষেত্রে ঋণ চাহিদা মেটাতে রাষ্ট্রায়ত্ত ব্যাঙ্কগুলি নভেম্বর মাসে ৩৫,৭৭৫ কোটি টাকা ঋণ দিয়েছে। গত দুই মাসে অর্থাৎ, অক্টোবর ও নভেম্বরে গ্রাহক সচেতনতা অভিযানের পর থেকে এই ক্ষেত্রে ঋণ সহায়তার পরিমাণ বেড়ে দাঁড়িয়েছে ৭২,৯৮৫ কোটি টাকা।
ব্যাঙ্ক বহির্ভূত আর্থিক প্রতিষ্ঠানগুলিকে ঋণদানের পরিমাণ অক্টোবর মাসের ১৯,৬২৮ কোটি টাকা থেকে উল্লেখযোগ্য পরিমাণে বেড়ে নভেম্বর মাসে হয়েছে ২৫,৫২৫ কোটি টাকা। গ্রাহক সচেতনতা অভিযান গ্রহণের পর থেকে অক্টোবর ও নভেম্বর মাসে এ ধরনের প্রতিষ্ঠানগুলিকে প্রদেয় ঋণের মোট পরিমাণ ৪৫,১৫৩ কোটি টাকা।
রাষ্ট্রায়ত্ত ব্যাঙ্কগুলিকে পর্যাপ্ত পরিমাণে মূলধন যোগানো হচ্ছে এবং প্রদেয় ঋণ পুনরুদ্ধারের হারও বেড়েছে। একইসঙ্গে, ব্যাঙ্কগুলিতে যথেষ্ট অর্থের যোগান রয়েছে যার ফলে, ঋণ সহায়তা দেওয়ায় সুবিধা হচ্ছে।
গ্রাহক সচেতনতা অভিযানে রাষ্ট্রায়ত্ত ব্যাঙ্কগুলির ঋণ প্রদানের পরিসংখ্যান নিম্নরূপ :
টাকার পরিমান 
|
|
ক্রমিক সংখ্যা
|
|
প্রদেয় ক্ষেত্রে ঋণ
|
|
অক্টোবর, ২০১৯
|
|
নভেম্বর, ২০১৯
|
|
১
|
|
ক্ষুদ্র ও মাঝারি শিল্পক্ষেত্র
|
|
৩৭,২১০
|
|
৩৫,৭৭৫
|
|
২
|
|
ব্যাঙ্ক বহির্ভূত আর্থিক প্রতিষ্ঠান
|
|
১৭,১৬৩
|
|
২৫,০০৫
|
|
৩
|
|
কর্পোরেট ক্ষেত্র
|
|
১,২২,৭৮৫
|
|
৯৭,৩৬৬
|
|
৪
|
|
গৃহ ঋণ
|
|
১২,১৬৬
|
|
১৫,০৮৮
|
|
৫
|
|
মোটরগাড়ি ঋণ
|
|
৭,০৮৫
|
|
৪,০০৩
|
|
৬
|
|
শিক্ষাখাতে ঋণ
|
|
৪২৫
|
|
৬৮৬
|
|
৭
|
|
কৃষি ঋণ
|
|
৪০,৫০৪
|
|
৩৭,৮৭০
|
|
৮
|
|
অন্যান্য খাতে ঋণ
|
|
১৫,২৫০
|
|
২৩,৪৫৪
|
|
মোট
|
|
২,৫২,৫৮৯
|
|
২,৩৯,২৪৫
CG/BD/DM
(Visitor Counter : 75
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১২৯ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ২২.৬৬ কোটি টিকার ডোজ রয়েছে
নতুন দিল্লি, ১৯ নভেম্বর, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। সারা দেশজুড়ে টিকাকরণ অভিযান ২০২১ সালের ১৬ জানুয়ারি থেকে শুরু হয়েছে। অন্যদিকে, সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১৯ নভেম্বর পর্যন্ত ১২৯ কোটি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২২ কোটি ৬৬ লক্ষ  টিকার ডোজ রয়েছে।
CG/SB
(Visitor Counter : 106
ভূ-বিজ্ঞানমন্ত্রক
দক্ষিন পশ্চিম মৌসুমী বায়ু আজ ১লা জুন, ২০২০তে কেরালায় প্রবেশ করেছে। সাধারণত প্রতি বছর এই তারিখেই মৌসুমী বায়ু কেরালায় প্রবেশ করে
নতুন দিল্লী, ১লা জুন, ২০২০
দক্ষিন পশ্চিম মৌসুমী বায়ুর ২০২০ সালে কেরালায় প্রবেশ।
 দক্ষিন পশ্চিম মৌসুমী বায়ু আজ ১ লা জুন,২০২০ তে কেরালায় প্রবেশ করেছে। সাধারণত প্রতি বছর এই তারিখেই মৌসুমী বায়ু কেরালায় প্রবেশ করে।
 মৌসুমী বায়ুর উত্তর সীমা বিস্তৃত রয়েছে কান্নুর,কোয়েম্বাটোর,কন্যাকুমরী সহ বিস্তীর্ণ এলাকায়। ২০২০ সালের দক্ষিন পশ্চিম মৌসুমী বায়ুর অগ্রগতি কেরালার ওপর দক্ষিন পশ্চিম মৌসুমী বায়ুর প্রবেশের দরুন আবহাওয়ার প্রভাব:
 গত দু দিন ধরে কেরালার বিস্তীর্ণ অঞ্চলে বৃষ্টি হচ্ছে। বৃষ্টিপাতের হিসাব রাখার ১৪টি কেন্দ্রের মধ্যে ৭০ শতাংশ কেন্দ্রই কেরালায় মৌসুমী বায়ু সক্রিয় হওয়ার দরুন গত ৪৮ ঘন্টায় বৃষ্টিপাতের খবর দিয়েছে।
 নিম্ন স্তরে পশ্চিমি হাওয়া জোরদার হয়েছে। আরব সাগরের ওপর দিয়ে বয়ে চলেছে ৪.৫ কিলোমিটার গতিতে।
 গত ২৭শে মে ২০২০ থেকে উপগ্রহ থেকে পাওয়া চিত্র এবং উপকূলবর্তী ডপলার ওয়েদার র্যাডারের মাধ্যমে পাওয়া তথ্যের ওপর ক্রমাগত নজরদারি চালানো হয়।
 এর সঙ্গে, দক্ষিন পূর্ব এবং সংলগ্ন পূর্বমধ্য আরব সাগর এবং লাক্ষাদ্বীপ অঞ্চলে গত ৩১শে মে একটি নিম্নচাপ অঞ্চল সৃষ্টি হয়। আজ, ১লা জুন সকালে পূর্ব মধ্য এবং সংলগ্ন দক্ষিন পূর্ব আরব সাগরের ওপর তা গভীর নিম্নচাপে রূপান্তরিত হয়।
কেরালায় মৌসুমী বায়ু সক্রিয় হওয়ার ঘোষনার বিষয় গুলি:
 ১৪টি বৃষ্টিপাতের পরিমাপক কেন্দ্র গুলির অন্তত ৬০% কেন্দ্রে ১০ই মের পর থেকে বৃষ্টি হয়। এই বৃষ্টিপাত কেন্দ্র গুলি অবস্থিত মিনিকয়, আমিনী, থিরুভানানথাপুরাম, পুনলুর, কোল্লাম, অলাপুঝা, কোট্টায়াম, কোচি, ভেল্লনিক্করা, কজিকড়, থলস্সেরী, কান্নুর, কুদুলু এবং মেঙ্গালুরুতে গত দুদিন ধরে গড়ে ২.৫ মিলি মিটার বা তার থেকে বেশি বৃষ্টিপাতের খবর পাওয়া গেছে। পরিস্থিতির দিকে নজর রেখে দ্বিতীয় দিনে কেরালায় মৌসুমী বায়ু সক্রিয় বলে ঘোষনা করা হয়।
(CG/PPM
অসামরিকবিমানপরিবহণমন্ত্রক
দেশে ২১টি নতুন গ্রীনফিল্ড বিমানবন্দর স্থাপনে মঞ্জুরি
নয়াদিল্লি, ২৪ জুলাই, ২০২৩
• ১১টি গ্রীনফিল্ড বিমানবন্দর ইতিমধ্যে কার্যকর রয়েছে।
কেন্দ্রীয় সরকার দেশে ২১টি নতুন গ্রীনফিল্ড বিমানবন্দর স্থাপনে মঞ্জুরি দিয়েছে। এগুলি হল পশ্চিমবঙ্গের দুর্গাপুর, সিকিমের পাকইয়ং, অরুণাচলপ্রদেশের হোলোঙ্গি গোয়ার মোপা, নভি মুম্বাই, মহারাষ্ট্রে শিরডি এবং সিন্ধুদুর্গ, কর্ণাটকে কালাবুর্গি, বিজয়পুরা, হাসান এবং শিবমুগ্গা, মধ্যপ্রদেশে দাবরা , উত্তরপ্রদেশে কুশীনগর এবং নয়ডা, গুজরাটে হিরাসর এবং ঢোলেরা, পুদুচারীতে করাইকাল, অন্ধ্রপ্রদেশে দাগাদারথি, ভোগাপুরম এবং ওরভাকল, কেরালার কুন্নুর।
এর মধ্যে ১১টি গ্রীনফিল্ড বিমানবন্দর ইতিমধ্যেই চালু হয়েছে। এগুলি হল- দুর্গাপুর, শিরডি, কন্নুর, পাকইয়ং, কালাবুরগি, ওরভাকাল, সিন্ধু দুর্গ, কুশীনগর, ইটানগর, মোপা এবং শিবমুগ্গা।
তামিলনাড়ু সরকার অসামরিক বিমান চলাচল মন্ত্রককে রাজ্যের কাঞ্জিপুরম জেলার পারান্দুর-এ একটি গ্রীনফিল্ড বিমানবন্দর তৈরির জন্য প্রথম দফার মঞ্জুরি চেয়ে আবেদনপত্র জমা দিয়েছে। গ্রীনফিল্ড বিমানবন্দর নীতি অনুযায়ী ভারতের বিমান বন্দর কর্তৃপক্ষের কাছে আবেদন পাঠাতে হয়। এরপর সংশ্লিষ্ট সংস্থার সঙ্গে আলোচনার পর গ্রীনফিল্ড বিমানবন্দরের স্টিয়ারিং কমিটির কাছে প্রস্তাব পাঠানো হয়। তারা সেটি পর্যালোচনা করে স্থান সংক্রান্ত মঞ্জুরি দেন।
গ্রীনফিল্ড বিমানবন্দর নীতি ২০০৮ অনুযায়ী বিমানবন্দর প্রকল্প রূপায়নের দায়িত্ব সংশ্লিষ্ট বিমানবন্দর স্থাপনকারী সংস্থার ও সংশ্লিষ্ট রাজ্য সরকারের হয়।
রাজ্যসভায় আজ অসামরিক বিমান চলাচল দপ্তরের প্রতিমন্ত্রী জেনারেল  ভি কে সিং  এক লিখিত প্রশ্নের জবাবে এই তথ্য জানান।
(CG/PM/NS…. 24.07.23... 220
ক্ষুদ্র, অতিক্ষুদ্রওমাঝারিশিল্পমন্ত্রক
মহিলা ও তপশিলী জাতি / উপজাতি গোষ্ঠীভুক্ত যুবক যুবতী সহ যুব সম্প্রদায়ের জন্য শিল্পোদ্যোগ সংক্রান্ত প্রশিক্ষণ
নতুন দিল্লি, ৭ই ফেব্রুয়ারী , ২০২২
অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক শিল্পোদ্যোগ সংক্রান্ত বিভিন্ন প্রশিক্ষণের আয়োজন করে থাকে। যুব সম্প্রদায়কে এবিষয়ে যথাযথভাবে প্রশিক্ষিত করাই মূল উদ্দেশ্য। তবে, মহিলা এবং তপশিলী জাতি / উপজাতি গোষ্ঠীভুক্ত যুবক যুবতীদের প্রশিক্ষণে অগ্রাধিকার দেওয়া হয়। এই প্রশিক্ষণের মাধ্যমে তাঁরা যাতে ছোট খাটো ব্যবসা করতে পারেন, সেদিকে বিশেষ জোর দেওয়া হয়।
শিল্পোদ্যোগ সংক্রান্ত দক্ষতা বিকাশ কর্মসূচি বা এন্টারপ্রেনারশিপ স্কিল ডেভলপমেন্ট প্রোগ্রাম  কর্মসূচির মাধ্যমে শিল্পস্থাপনার জন্য বিভিন্ন বিষয়ে যুবক যুবতীদের তথ্য সরবরাহ করা হয়। তারা যাতে নতুন শিল্প সংস্থা তৈরি করেন, অতিক্ষুদ্র, ক্ষুদ্র ও মাঝারি শিল্পোদ্যোগগুলির দক্ষতা বৃদ্ধি করেন, এবং দেশজুড়ে ব্যবসা বাণিজ্যে আগ্রহ গড়ে তোলার পরিবেশ তৈরি হয়, তার জন্য এই কর্মসূচি হাতে নেওয়া হয়েছে। ২০১৮ – ১৯ অর্থবর্ষে যে ৯৫৩৪ জনকে প্রশিক্ষণ দেওয়া হয়েছে, তার মধ্যে মহিলা ২৭৮৩ জন, তপশিলী জাতিভুক্ত প্রশিক্ষণ গ্রহিতা ৯১৪ জন, তপশিলী উপজাতিভুক্ত প্রশিক্ষণ গ্রহিতা ৩৫১ জন, অন্যান্য প্রশিক্ষণ গ্রহিতা ৫৪৮৬ জন। ২০১৯ – ২০ অর্থবর্ষে যে ২,৪১,৫৮৯ জনকে প্রশিক্ষণ দেওয়া হয়েছে, তার মধ্যে মহিলা ১০৩৯৮০ জন, তপশিলী জাতিভুক্ত প্রশিক্ষণ গ্রহিতা ১৩,৩৫২ জন, তপশিলী উপজাতিভুক্ত প্রশিক্ষণ গ্রহিতা ৪,৮৩৭ জন, অন্যান্য প্রশিক্ষণ গ্রহিতা ১,১৯,৪২০ জন। ২০২০ – ২১ অর্থবর্ষে যে ২৭,৬৫৭ জনকে প্রশিক্ষণ দেওয়া হয়েছে, তার মধ্যে মহিলা ১৩,৬৬৪ জন, তপশিলী জাতিভুক্ত প্রশিক্ষণ গ্রহিতা ১০৭৮ জন, তপশিলী উপজাতিভুক্ত প্রশিক্ষণ গ্রহিতা ৬০৩ জন, অন্যান্য প্রশিক্ষণ গ্রহিতা ১২,৩১২ জন। ২০২১ – ২২ থেকে ২০২৫ – ২৬ অর্থবর্ষ পর্যন্ত এই প্রকল্পে ৪৯৫ কোটি টাকা ধার্য করা হয়েছে। এর মাধ্যমে ১) শিল্পোদ্যোগ সংক্রান্ত সচেতনতা কর্মসূচি, ২) শিল্পোদ্যোগ ও দক্ষতা বিকাশ কর্মসূচি, ৩) উন্নত শিল্পোদ্যোগ ও দক্ষতা বিকাশ কর্মসূচি, ৪) ব্যবস্থাপনা উন্নয়ন কর্মসূচি, ৫) উন্নত ব্যবস্থাপনা উন্নয়ন কর্মসূচি।
এই প্রশিক্ষণ কর্মসূচিতে কিছু গুরুত্বপূর্ণ উদ্যোগঃ
১) জাতীয় তপশিলী জাতি – উপজাতি হাব প্রকল্পের আওতায় তপশিলী জাতি ও উপজাতি গোষ্ঠীভুক্ত শিল্পোদ্যোগী এবং উচ্চাকাঙ্খীদের বিভিন্ন প্রশিক্ষণ দেওয়া হয়। ২০১৮ – ১৯ অর্থবর্ষে ৬৩৭৩ জন, ২০১৯ – ২০ অর্থবর্ষে ৩৩৬২ জন এবং ২০২০ – ২১ অর্থবর্ষে ৫২৩৫ জনকে প্রশিক্ষণ দেওয়া হয়েছে।
২) কয়ার  বিকাশ যোজনার আওতায় মন্ত্রক, দক্ষতা বিকাশ ও মহিলা কয়ার যোজনার আওতায় মহিলাদের প্রশিক্ষণ দিয়েছে। ২০১৮ – ১৯, ২০১৯ – ২০ এবং ২০২০ – ২১ অর্থবর্ষে যথাক্রমে ২১৯৫ জন, ২০৭৫ জন এবং ৩৫৯১ জনকে প্রশিক্ষণ দেওয়া হয়েছে।
৩) অ্যাসিস্ট্যান্স টু ট্রেনিং ইনস্টিটিউট কর্মসূচিতে বিভিন্ন শাখায় ন্যাশনাল স্মল ইন্ড্রাস্টিস কর্পোরেশন লিমিটেড, ন্যাশনাল ইনস্টিটিউট অফ মাইক্রো স্মল অ্যান্ড মিডিয়াম এন্টারপ্রাইজ এবং সেন্ট্রাল টুল রুমসের মতো সংস্থাগুলি নানা ধরণের প্রশিক্ষণ দিয়ে থাকে।
৪) প্রাইম মিনিস্টার এমপ্লয়মেন্ট জেনারেশন প্রোগ্রামের আওতায় সকল সুবিধাভোগী শিল্পোদ্যোগ বিকাশ কর্মসূচির মাধ্যমে অনলাইন অথবা অফলাইনে শিল্পসংস্থা স্থাপনের জন্য প্রয়োজনীয় প্রশিক্ষণ পেয়ে থাকেন।
৫) দেশজুড়ে ১৮টি টুল রুমস অ্যান্ড টেকনিক্যাল ইনস্টিটিউশন থেকে বিভিন্ন যন্ত্রপাতি নির্মাণ ও অনুসারী শিল্পের জন্য প্রয়োজনীয় প্রশিক্ষণ দেওয়া হয়।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নারায়ণ রানে।
CG/CB/SFS
(Visitor Counter : 121
প্রতিরক্ষামন্ত্রক
ভারত-চীন সেনাবাহিনীর কমান্ডার পর্যায়ের বৈঠকের ১২-তম রাউন্ডের যৌথ প্রেস বিবৃতি
নতুন দিল্লি, ০২ আগস্ট, ২০২১
ভারত-চীন সৈন্যবাহিনীর কমান্ডার পর্যায়ের বৈঠক লাদাখের লে জেলার চুশুল- মল্ডো সীমান্তে ভারতের দিকে অনুষ্ঠিত হয়। গত ১৪ জুলাই ভারত ও চীনের মধ্যে বিদেশ মন্ত্রীদের বৈঠকের পর কমান্ডার পর্যায়ের এই বৈঠকের আয়োজন করা হয়।
ভারত-চীন সীমান্তের পশ্চিমাঞ্চলে প্রকৃত নিয়ন্ত্রণ রেখা বরাবর অবশিষ্ট এলাকাগুলিতে সমস্যা সমাধানের বিষয়ে উভয়পক্ষের মধ্যে একটি সুস্পষ্ট মতবিনিময় করা হয়। যা পারস্পরিক বোঝাপড়াকে আরও বাড়িয়ে দিয়েছে বলে মনে করা হচ্ছে। সীমান্ত অঞ্চলের সমস্যাগুলি দ্রুততার সাথে সমাধান করতে উভয় পক্ষই সম্মত হয়েছে।
উভয় পক্ষের মধ্যে আলোচনায় স্থির হয়েছে যে, পশ্চিম অঞ্চলের নিয়ন্ত্রণ রেখা বরাবর স্থিতিশীলতা নিশ্চিত করতে এবং শান্তি বজায় রাখতে যৌথভাবে তাদের প্রচেষ্টা অব্যাহত রাখবে।
CG/ SB
(Visitor Counter : 151
প্রধানমন্ত্রীরদপ্তর
টোকিও অলিম্পিক্স ২০২০তে ব্যাডমিন্টনে ব্রোঞ্জ পদক জেতায় পিভি সিন্ধুকে প্রধানমন্ত্রীর অভিনন্দন
নতুনদিল্লি, ১লা আগস্ট, ২০২১
প্রধানমন্ত্রী শ্রী নরেন্দ্র মোদী টোকিও অলিম্পিক্স ২০২০তে ব্যাডমিন্টনে ব্রোঞ্জ পদক জেতায় পিভি সিন্ধুকে অভিনন্দন জানিয়েছেন। তিনি বলেন সিন্ধু ভারতের গর্ব এবং আমাদের সর্বশ্রেষ্ঠ অলিম্পিক খেলোয়াড়দের মধ্যে একজন ।
এক ট্যুইট বার্তায় প্রধানমন্ত্রী বলেছেন, “@Pvsindhu1 অনবদ্য খেলেছেন, আমরা সবাই এর জন্য মুগ্ধ। @Tokyo2020-এ ব্রোঞ্জ পদক জেতায় তাঁকে অভিনন্দন। তিনি ভারতের গর্ব এবং আমাদের সর্বশ্রেষ্ঠ অলিম্পিক খেলোয়াড়দের মধ্যে একজন ।#Tokyo2020”
প্রধানমন্ত্রী পি ভি সিন্ধুর সঙ্গে কথা বলেছেন এবং তাঁকে অভিনন্দন জানান।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে ,
“@Pvsindhu1 দারুণ খেলেছেন!
প্রধানমন্ত্রী @narendramodi পি ভি সিন্ধুর সঙ্গে কথা বলেছেন এবং তাঁকে #Tokyo2020 এ ব্রোঞ্জ পদক জেতার জন্য অভিনন্দন জানান।“
CG/CB/
(
রাষ্ট্রপতিরসচিবালয়
রাষ্ট্রপতি আগামী ১১ নভেম্বর রাষ্ট্রপতি ভবনে রাজ্যপাল ও উপ-রাজ্যপালদের ৫১তম সম্মেলনে পৌরোহিত্য করবেন
নয়াদিল্লি, ০৮ নভেম্বর, ২০২১
রাষ্ট্রপতি শ্রী রাম নাথ কোবিন্দ আগামী ১১ নভেম্বর রাষ্ট্রপতি ভবনে রাজ্যপাল ও উপ-রাজ্যপালদের ৫১তম সম্মেলনে পৌরোহিত্য করবেন। রাষ্ট্রপতি এ নিয়ে চারবার এই সম্মেলনে পৌরোহিত্য করবেন। সম্মেলনে সমস্ত রাজ্য/কেন্দ্রশাসিত অঞ্চলের রাজ্যপাল ও উপ-রাজ্যপালরা ছাড়াও উপ-রাষ্ট্রপতি, প্রধানমন্ত্রী ও কেন্দ্রীয় স্বরাষ্ট্র মন্ত্রী উপস্থিত থাকবেন।
(CG/BD/SB
প্রতিরক্ষামন্ত্রক
প্রতিরক্ষা মন্ত্রী সশস্ত্র সেনাবাহিনীর কম্বাইন্ড কম্যান্ডারদের সম্মেলনে অংশগ্রহণ করেছেন
নয়াদিল্লী, ৫ মার্চ, ২০২১
প্রতিরক্ষা মন্ত্রী শ্রী রাজনাথ সিং আজ গুজরাটের কেভাডিয়ায় সশস্ত্র সেনাবাহিনীর কম্বাইন্ড কম্যান্ডারদের সম্মেলনে বিবেচনা অধিবেশনে অংশগ্রহণ করেছেন। কেভাডিয়ায় পৌঁছে প্রতিরক্ষা মন্ত্রী ভারতের লৌহপুরুষ সর্দার বল্লভভাই প্যাটেলকে শ্রদ্ধা জানাতে স্ট্যাচু অফ ইউনিটিতে যান।
সম্মেলনের উদ্বোধনী ভাষণে প্রতিরক্ষা মন্ত্রী দেশের সুরক্ষা ও প্রতিরক্ষা সংক্রান্ত বিভিন্ন বিষয় নিয়ে আলোচনা করেছেন। তিনি প্রতিরক্ষা ক্ষেত্রের বিভিন্ন সঙ্কট, সেইসব সঙ্কটের মোকাবিলার জন্য সশস্ত্র বাহিনীর গুরুত্বপূর্ণ ভূমিকা এবং ভবিষ্যতে যুদ্ধের প্রকৃতির পরিবর্তন নিয়ে বিস্তারিত আলোচনা করেছেন। পূর্ব লাদাখে পিএলএ-র বিরুদ্ধে আমাদের সৈন্যরা যে সাহস দেখিয়েছেন প্রতিরক্ষা মন্ত্রী তার জন্য তাঁদের আন্তরিক অভিনন্দন জানিয়েছেন। প্রতিরক্ষা, প্রতিরক্ষা সরঞ্জাম উৎপাদন, গবেষণা ও উদ্ভাবন দপ্তর, প্রতিরক্ষা বিভাগের আর্থিক উপদেষ্টা দপ্তরের সচিবরা সম্মেলনে বিভিন্ন বিষয় নিয়ে আলোচনা করেছেন।
প্রতিরক্ষা মন্ত্রীর উপস্থিতিতে ‘বিবেচনা’ অধিবেশনে বিভিন্ন বিষয় নিয়ে আলোচনা হয়েছে। এর মধ্যে কিছু বিষয় নিয়ে রুদ্ধদ্বার বৈঠকে আলোচনা হয়। অত্যাধুনিক প্রযুক্তির ব্যবহার বাড়ানো, সেনাবাহিনীর আধুনিকীকরণ, সেনাবাহিনীর সদস্যদের মনোবল বাড়ানোর জন্য বিভিন্ন উদ্ভাবন এবং তিন বাহিনীর সৈন্য ও তরুণ আধিকারিকদের বিভিন্ন গুরুত্বপূর্ণ পরামর্শ নিয়ে বিস্তারিতভাবে সম্মেলনে আলোচনা হয়েছে।
তথ্যওসম্প্রচারমন্ত্রক
শ্রী অনুরাগ ঠাকুর ২০২১-এর ভারতীয় চলচ্চিত্র ব্যক্তিত্ব পুরস্কার ঘোষণা করেছেন
৫২তম ইফিতে হেমা মালিনী ও প্রসূন যোশীকে এই পুরস্কার প্রদান করা হবে
নতুন দিল্লি, ১৮ নভেম্বর, ২০২১
কেন্দ্রীয় তথ্য ও সম্প্রচার মন্ত্রী শ্রী অনুরাগ সিং ঠাকুর ২০২১-এর ভারতীয় চলচ্চিত্র ব্যক্তিত্ব পুরস্কার প্রাপকদের নাম ঘোষণা করেছেন। এবার এই পুরস্কার শ্রীমতী হেমা মালিনী ও শ্রী প্রসূন যোশীকে দেওয়া হবে। পুরস্কারের কথা ঘোষণা করে শ্রী ঠাকুর বলেন, ২০২১-এর ভারতীয় চলচ্চিত্র ব্যক্তিত্ব পুরস্কার হিসেবে অভিনেত্রী ও মথুরার সাংসদ শ্রীমতী হেমা মালিনী এবং বিশিষ্ট গীতিকার তথা সিবিএফসি-র চেয়ারপার্সন শ্রী প্রসূন যোশীর নাম ঘোষণা করে আমি অত্যন্ত আনন্দিত। ভারতীয় চলচ্চিত্রে কয়েক দশক ধরে এদের অবদান অবিস্মরণীয়। এদের শিল্প নৈপুণ্য কয়েক প্রজন্মের দর্শক ও শ্রোতাদের মোহিত করেছে। এরা দু-জন ভারতীয় সিনেমার আইকন। সারা বিশ্বই এদেরকে সম্মান ও শ্রদ্ধা জানায়। গোয়ায় ৫২তম ভারত আন্তর্জাতিক চলচ্চিত্র উৎসবে বিশিষ্ট এই দুই ব্যক্তিত্বকে পুরস্কার প্রদান করে সম্মান জানানো হবে।
পুরস্কার প্রাপকদের সম্পর্কে সংক্ষেপে :
বর্তমানে মথুরার সাংসদ ও বিশিষ্ট অভিনেত্রী শ্রীমতী হেমা মালিনী ১৯৪৮-এর ১৬ই অক্টোবর তামিলনাড়ুর আম্মানকুডিতে জন্মগ্রহণ করেন। তিনি একাধারে অভিনেত্রী, লেখক, নির্দেশক, প্রযোজক, নৃত্যশিল্পী এবং রাজনীতিক। ১৯৬৩-তে তামিল ছবি 'ইডু সত্যম'-এ অভিনয়ের মধ্যদিয়ে চলচ্চিত্র জগতে প্রবেশ করেন। এরপর, 'স্বপ্ন কা দওদাগর' সিনেমায় মুখ্য চরিত্রে অভিনয়ের মধ্যদিয়ে ১৯৬৮-তে হিন্দি চলচ্চিত্রে অভিষেক ঘটে। এরপর থেকে এখনও পর্যন্ত তিনি ১৫০টিরও বেশি ছবিতে তাঁর অভিনয় পারদর্শিতা উপস্থাপিত করেছেন। তাঁর উল্লেখযোগ্য কয়েকটি চলচ্চিত্রের মধ্যে রয়েছে - সোলে, সীতা অউর গীতা, সত্তে পে সত্তা, বাগবান প্রভৃতি। ড্রিম গার্ল ও মিস মালিনী নামে পরিচিত শ্রীমতী হেমা মালিনী তাঁর অভিনয় পারদর্শিতার জন্য বহু পুরস্কার ও সম্মান পেয়েছেন। ২০০০ সালে ভারত সরকার তাঁকে পদ্মশ্রী পুরস্কার দিয়ে সম্মানিত করে। ২০১৪-র সাধারণ নির্বাচনে শ্রীমতী মালিনী উত্তরপ্রদেশের মথুরা কেন্দ্র থেকে লোকসভার সদস্য নির্বাচিত হন। তখন থেকে তিনি এখনও পর্যন্ত এই কেন্দ্রের সাংসদ হিসেবে কাজ করছেন।
বিশিষ্ট গীতিকার ও সিবিএফসি-র চেয়ারপার্সন শ্রী প্রসূন যোশী ভারতীয় সিনেমায় এক অত্যন্ত পরিচিত নাম। ২০০১-এ রাজকুমার সন্তোশীর 'লজ্জা' সিনেমায় গীতিকার হিসেবে তিনি বলিউডে আত্মপ্রকাশ করেন। এরপর, একাধিক সিনেমায় তাঁর রচিত গান ব্যবহৃত হয়েছে। গীতিকার হিসেবে তাঁর উল্লেখযোগ্য সিনেমাগুলির মধ্যে রয়েছে - তারে জমিন পর, রং দে বাসন্তী, ভাগ মিলখা ভাগ, নীরজা, মনিকর্ণিকা, দিল্লি ৬ প্রভৃতি। শ্রী যোশী না কেবল ভারতে, বরং বিদেশেও বহু স্বীকৃতি ও সম্মান পেয়েছেন। ২০০৭ সালে 'তারে জমিন পর' ছবিতে এবং ২০১৩-তে চিটাগং ছবিতে গীত রচনার জন্য তিনি সেরা গীতিকার হিসেবে জাতীয় পুরস্কার লাভ করেন। ভারত সরকার ২০১৫-তে তাঁকে পদ্মশ্রী দিয়ে সম্মানিত করে। বর্তমানে তিনি সিবিএফসি-র চেয়ারম্যান। উল্লেখ করা যেতে পারে, ৫২তম ভারত আন্তর্জাতিক চলচ্চিত্র উৎসবে তিনি বিচারকমন্ডলীর সদস্য ছিলেন।
CG/BD/AS/
(
স্বাস্থ্যওপরিবারকল্যাণমন্ত্রক
দিল্লিতে লেডি হার্ডিঞ্জ ও সহযোগী হাসপাতালগুলির নতুন ইনডোর/আউটডোর ব্লকের উদ্বোধন করলেন ডাঃ মনসুখ মান্ডভিয়া
নয়াদিল্লি, ০৯ মে, ২০২২
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মানসুখ মান্ডভিয়া আজ নতুন দিল্লিতে লেডি হার্ডিঞ্জ ও সহযোগী হাসপাতালগুলির জন্য নতুন ‘স্টেট অব দ্য আর্ট’ মাল্টিস্পেশালিটি ইনডোর ও আউটডোর ব্লকের উদ্বোধন করেছেন। কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার-ও অনুষ্ঠানে উপস্থিত ছিলেন।
এই নতুন ইনডোর ব্লক হাসপাতালে শয্যা সংখ্যা ৮৭৭ থেকে বাড়িয়ে ১ হাজার করবে। এছাড়াও, ইনডোর ব্লকে একটি অত্যাধুনিক সি.টি. স্ক্যানারও বসানো হয়েছে। নতুন মাল্টিস্পেশালিটি আউটডোরে সবধরনের চিকিৎসা ও শল্য চিকিৎসা ব্যবস্থার পাশাপাশি, আয়ুর্বেদ, যোগ ও ন্যাচারোপ্যাথি ও হোমিওপ্যাথি চিকিৎসারও ব্যবস্থা থাকবে।
অনুষ্ঠানে প্রদত্ত ভাষণে ডাঃ মান্ডভিয়া বলেন, “দেশ এখন ‘আনুষ্ঠানিকতা’ থেকে ‘সামগ্রিকতা’র দিকে অগ্রসর হয়েছে। মাননীয় প্রধানমন্ত্রীর নেতৃত্বে কেন্দ্রীয় সরকারের বর্তমান লক্ষ্য হচ্ছে স্বাস্থ্য ক্ষেত্রে আধুনিক সুবিধা ও প্রতিরোধমূলক চিকিৎসার মধ্যে সমন্বয়সাধন। পাশাপাশি, দরিদ্রদের জন্য চিকিৎসার খরচ কমানো এবং চিকিৎসকের সংখ্যা বাড়ানোও। স্বাধীনতার ৭৫তম বছরে আমাদের কাজ করতে হবে স্বাধীনতার শতবর্ষে স্বাস্থ্য ক্ষেত্রের পরিকাঠামো উন্নয়নের লক্ষ্যে”।
তিনি আরও বলেন, কেন্দ্রের যে কোনও পরিকল্পনা বাস্তবায়নে রাজ্যগুলির ভূমিকা খুবই গুরুত্বপূর্ণ। সরকারের যে কোনও অ্যাকশন প্ল্যান বা প্রকল্প/পরিকল্পনা বাস্তবায়নের জন্য ‘জন ভাগীদারি’র গুরুত্বের কথা বলে তিনি জানান, “স্বাস্থ্যকে সুগম, সুলভ ও রোগী-বান্ধব করে তোলা খুব প্রয়োজনীয়। দেশ সবার ওপরে এবং আমাদের সব প্রয়াসই দেশের উন্নয়নের লক্ষ্যে হওয়া উচিৎ”।
ডাঃ ভারতী প্রবীণ পাওয়ার তাঁর ভাষণে রাজধানীর প্রাচীনতম মেডিকেল কলেজের অনুষ্ঠানে উপস্থিত থাকতে পেরে তাঁর আনন্দের কথা জানিয়ে বলেন, “শতাধিক বছরের প্রাচীন এই মেডিকেল কলেজটি সময়ের সঙ্গে তাল মিলিয়ে এগিয়ে চলেছে। উন্নত স্বাস্থ্য ব্যবস্থা শুধুমাত্র রোগের চিকিৎসাতেই সীমাবদ্ধ নয়। সামাজিক ন্যায়কে উৎসাহ দেবার ক্ষেত্রেও তা সহযোগিতা করে। একজন দরিদ্র ব্যক্তি যখন সুলভে উন্নতমানের চিকিৎসা পান, তখন প্রশাসনের প্রতি তাঁদের ভরসা বাড়ে”।
অনুষ্ঠানে হেলথ সার্ভিসের ডিরেক্টর, লেডি হার্ডিঞ্জ মেডিকেল কলেজের ডিরেক্টর, শিক্ষক, শিক্ষাকর্মী ও ছাত্রছাত্রীরাও উপস্থিত ছিলেন।
SC/SB
(Visitor Counter : 75
ক্রেতা, খাদ্যএবংগণবন্টনমন্ত্রক
সচেতনতা, বিকল্প নির্বাচন, গুণমান, অভিযোগ নিষ্পত্তি এবং প্রতিক্রিয়া – উপভোক্তা অধিকারের ৫টি স্তম্ভকে শক্তিশালী করার লক্ষ্য নেওয়া হয়েছে – শ্রী পীযূষ গোয়েল
নতুন দিল্লি, ২৪ ডিসেম্বর, ২০২১
কেন্দ্রীয় উপভোক্তা বিষয়ক বিভাগ আজ জাতীয় উপভোক্তা দিবস উদযাপন করেছে। এবারের বিষয় ভাবনা হলো ‘উপভোক্তা – আপনার অধিকার জানুন’। জাতীয় উপভোক্তা দিবস উদযাপন উপলক্ষে কেন্দ্রীয় উপভোক্তা বিষয়ক, খাদ্য ও গণবন্টন, বস্ত্র এবং বাণিজ্য ও শিল্প মন্ত্রী শ্রী পীযূষ গোয়েল একটি ই-বুক প্রকাশ করেছেন এবং পানীয় জল পরীক্ষার জন্য ন্যাশনাল টেস্ট হাউস-এর ভ্রাম্যমান গাড়ির যাত্রা পথের সূচনা করেন। অনুষ্ঠানের ভাষণে কেন্দ্রীয় মন্ত্রী বলেন, উপভোক্তাদের অধিকার সুরক্ষা এবং গুণমান নিশ্চিত করার ওপর জোর দেওয়া হয়েছে। প্রধানমন্ত্রীর দৃষ্টিভঙ্গি অনুযায়ী ‘উপভোক্তারাই রাজা’ এই পথ অনুসরণ করে উপভোক্তাদের সুরক্ষা, ক্ষমতায়ন ও সমৃদ্ধির জন্য যথাযথ পদক্ষেপ গ্রহণ করা হয়েছে বলেও তিনি উল্লেখ করেন। শ্রী গোয়েল বলেন,, আগামীকাল  প্রয়াত প্রাক্তন প্রধানমন্ত্রী অটল বিহারী বাজপেয়ীর জন্মদিন। এদিনটি সুশাসন দিবস হিসেবে পালন করা হয়। তাই যখন সরকার সুশাসনের কথা বলে, তখন ১৩৫ কোটি ভারতবাসীর মধ্যে উপভোক্তাদেরও ‘লোকাল ফর ভোকাল’ থেকে ‘আত্মনির্ভর ভারত’-এর পক্ষে সোচ্চার হওয়া উচিত। কেন্দ্রীয় মন্ত্রী বলেন, সরকার ‘ওয়ান নেশন ওয়ান স্ট্যান্ডার্ড’ অর্থাৎ এক দেশ এক গুণমান এর ওপর বিশেষ জোর দিয়েছে। তিনি বলেন, অনেকের ভ্রান্ত ধারণা আছে যে গুণমানের অর্থ পণ্যের উচ্চ মূল্য। কিন্তু তা ঠিক নয়। উপভোক্তাদের অভিযোগ দ্রুত নিষ্পত্তির জন্য সরকার যথেষ্টই তৎপর বলে মন্তব্য করেন তিনি। শ্রী গোয়েল বলেন, সচেতনতা, বিকল্প নির্বাচন, গুণমান, অভিযোগ নিষ্পত্তি এবং প্রতিক্রিয়া – উপভোক্তা অধিকারের ৫টি স্তম্ভকে শক্তিশালী করার লক্ষ্য নিয়েছে সরকার। উপভোক্তাদের স্বার্থ রক্ষায় ও হয়রানি কমানোর জন্য ই-বাণিজ্য নীতিতে বেশ কিছু পরিবর্তন আনা হয়েছে। পণ্যের গুণামানের ওপর বিশেষ জোর দেওয়া হয়েছে বলেও তিনি উল্লেখ করেন।
কেন্দ্রীয় মন্ত্রী বলেন, ‘ই-দাখিল’ পোর্টাল সারা দেশের গ্রাহকদের একটি নির্ঝঞ্ঝাট দ্রুত সুবিধা প্রদান করেছে। অনলাইনে অভিযোগ দায়ের করার সুযোগ রয়েছে এখানে। কোভিড-১৯ মহামারী পরিস্থিতিতে এই পোর্টালটি বিশেষভাবে সহায়ক হয়েছে বলেও উল্লেখ করেন তিনি। কেন্দ্রীয় মন্ত্রী বলেন, প্রধানমন্ত্রীর নেতৃত্বে প্রতিটি বাড়িতে পানীয় জল সরবরাহ করা হচ্ছে। তাই সরকারের দায়িত্ব হলো পরিশ্রুত পানীয় জল সরবরাহের জন্য সুনির্দিষ্ট পরীক্ষার ব্যবস্থা করা। এক্ষেত্রে ন্যাশনাল টেস্ট হাউজ-এর ভ্রাম্যমান গাড়িটি বিশেষ সহায়ক ভূমিকা পালন করতে পারে। তিনি হেলমেট, প্রেসার কুকার এবং রান্নার গ্যাস সিলিন্ডারের মতো গৃহস্থলির সামগ্রী নির্মাতা সংস্থাগুলিকে গুণমান নিয়ন্ত্রণের জন্য বিশেষ অনুরোধ জানান। অনুষ্ঠানে উপভোক্তা বিষয়ক খাদ্য ও গণবন্টন এবং পরিবেশ, বন ও জলবায়ু পরিবর্তন প্রতিমন্ত্রী শ্রী অশ্বিনী কুমার চৌবে বক্তব্য রাখেন।
CG/SS/SKD/
(Visitor Counter : 285
বিজ্ঞানওপ্রযুক্তিমন্ত্রক
সম্প্রতি জাতীয় রাজধানী অঞ্চল দিল্লির ভূমিকম্প বড় কোনও দুর্ঘটনার ইঙ্গিত না হলেও আরও তীব্রতর ভূমিকম্পের সম্ভাবনাকে উড়িয়ে দেওয়া যাচ্ছে না
নয়াদিল্লি, ১৯ জুন, ২০২০
জাতীয় রাজধানী অঞ্চল দিল্লিতে সাম্প্রতিক বেশ কয়েকবার ভূমিকম্পের প্রেক্ষিতে কেন্দ্রীয় বিজ্ঞান ও প্রযুক্তি দপ্তরের স্বশাসিত প্রতিষ্ঠান ওয়াদিয়া ইন্সটিটিউট অফ হিমালয়ান জিওলজি-র পক্ষ থেকে জানানো হয়েছে, এ ধরনের ভূকম্প অস্বাভাবিক কিছু নয়। কিন্তু, সমগ্র অঞ্চলের ওপর যে অস্বাভাবিক চাপ পড়ছে, এটি তার একটি ইঙ্গিত মাত্র।
প্রতিষ্ঠানের পক্ষ থেকে আরও বলা হয়েছে, যেহেতু ভূকম্প সম্পর্কিত সিসমিক নেটওয়ার্ক এই অঞ্চলে যথেষ্ট ভালো তাই, ক্ষুদ্র ও স্বল্প তীব্রতার ভূকম্পগুলিও এতে ধরা পড়ে ।
প্রতিষ্ঠানের বিশ্লেষণ অনুযায়ী, কখন, কোথায় এবং কি তীব্রতায় ভূকম্প হবে, তা স্পষ্ট করে বলা সম্ভব নয়, কিন্তু বিশেষ একটি এলাকা ভূকম্পন প্রবণ কিনা তা অতীতের ভূকম্পনগুলি বিশ্লেষণ করে জানা যেতে পারে। জাতীয় রাজধানী অঞ্চল দিল্লিকে ভূমিকম্প ঝুঁকিপ্রবণ দ্বিতীয় সর্বোচ্চ ঝুঁকিপূর্ণ এলাকা হিসাবে চিহ্নিত করা হয়েছে। তাই এ ধরনের এলাকায় প্রায়শই ছোট ও মাঝারি তীব্রতার ভূমিকম্প হতে পারে। তবে, ছোট ও মাঝারি তীব্রতার ভূমিকম্প বড় কোনও দুর্ঘটনার ইঙ্গিত বহন না করলেও যে কোনও সময় বড় ধরনের ভূমিকম্প হতেই পারে। যেহেতু, ভূ-কম্পনের আগাম আভাস পাওয়ার কোনও যন্ত্র বা পদ্ধতি নেই, তাই ভূকম্পনকে বড় কোনও দুর্ঘটনার আভাস হিসাবে বিবেচনা করা ঠিক নয়।
জাতীয় রাজধানী অঞ্চল দিল্লির ইতিহাস খুঁজলে দেখা যাবে, ১৭২০ সালে ৬.৫ তীব্রতা, ১৮০৩ সালে মথুরায় ৬.৮ তীব্রতা, ১৮৪২ সালে মথুরার নিকটবর্তী এলাকায় ৫.৫ তীব্রতা, ১৯৫৬ সালে বুন্দেল শহরে ৬.৭ তীব্রতা, ১৯৬০ সালে ফরিদাবাদে ৬.০ তীব্রতা এবং ১৯৬৬ সালে জাতীয় রাজধানী অঞ্চল দিল্লিতে ৫.৮ তীব্রতার ভূমিকম্প রেকর্ড করা হয়। প্রশ্ন উঠতে পারে, জাতীয় রাজধানী অঞ্চল দিল্লিতে কেন এত ভূমিকম্প হয়ে থাকে? এই প্রশ্নের উত্তরে বলা যেতে পারে, সংশ্লিষ্ট এলাকাইয় ভূ-পৃষ্ঠের ওপর অত্যাধিক চাপ এবং তার প্রভাব-স্বরূপ ভূ-গর্ভস্থ ভারতীয় প্লেটের উত্তর অভিমুখে সরে যাওয়া এবং এর দরুণ ইউরেশিয়ান প্লেটের সঙ্গে সংঘর্ষের ফলেই এই অঞ্চলে ভূ-কম্পন অনুভূত হয়। এছাড়াও, জাতীয় রাজধানী অঞ্চল দিল্লি হিমালয়ান আর্ক থেকে মাত্র ২০০ কিলোমিটার দূরে। তাই, হিমালয়ান ভূকম্পন-প্রবণ এলাকায় কোনও ভূমিকম্পের ঘটনা ঘটলে তার প্রভাব দিল্লিতে পড়তে পারে।
তবে, ভূমিকম্পের সময় অযথা ভীত হওয়ার কোনও কারণ নেই। ক্ষয়ক্ষতি এড়ানোর সবচেয়ে ভালো উপায় হ’ল আগাম প্রস্তুতি। এর জন্য নিয়মিত-ভিত্তিতে মানুষকে সচেতন করে তুলতে নকল মহড়ার আয়োজন করতে হবে। পাশাপাশি, ব্যক্তি-বিশেষকেও সতর্কতামূলক অবলম্বন গ্রহণ করতে হবে। ভূকম্পের সময় বাড়ির ভেতরে না থেকে বাইরে খোলা জায়গায় আশ্রয় নিতে হবে। প্রয়োজন-ভিত্তিতে সঙ্গে শুকনো খাবার প্রাথমিক চিকিৎসা সরঞ্জাম, আবশ্যক জামাকাপড়, ফ্ল্যাশ লাইট প্রভৃতি সঙ্গে রাখা প্রয়োজন। এ ধরনের ঘটনার সময় বাড়ির ভেতরে থাকলে দ্রুত শক্ত ও মজবুত টেবিল-চেয়ারের নীচে নিজের মাথা ও দেহকে আড়াল করে রাখতে হবে। আসবাবপত্রকে ভূমিকম্পের সময় ধরে রাখতে হবে। সেই সময় হাঁটু মুড়ে মাথা নীচু করে রাখতে হবে। কোনও আয়না বা কাঁচের সামনে দাঁড়িয়ে থাকা চলবে না। দোদুল্যমান ভবন থেকেও বেরিয়ে আসা চলবে না। কোনও ব্যক্তি যদি সেই সময় ড্রাইভিং করেন, তা হলে তাঁকে অবিলম্বে রাস্তার পাশে দাঁড়িয়ে যেতে হবে। সবচেয়ে জরুরি হ’ল শান্ত থাকা, সতর্কভাবে পদক্ষেপ নেওয়া এবং দৈহিক আঘাত থেকে রক্ষাপাওয়া।
(CG/BD/SB
প্রধানমন্ত্রীরদপ্তর
প্রধানমন্ত্রী আজ আরবিআইয়ের ঘোষিত ব্যবস্থার প্রশংসা করেছেন; তিনি বলেছেন এতে টাকার যোগান বাড়বে এবং ঋণ দেওয়া সহজ হবে
নতুন দিল্লি, ১৭ এপ্রিল, ২০২০
প্রধানমন্ত্রী শ্রী নরেন্দ্র মোদী আজ আরবিআইয়ের ঘোষণার প্রশংসা করে বলেছেন যে, এই পদক্ষেপের ফলে নগদ টাকার যোগান বাড়বে এবং ঋণ দেওয়া আরও সহজ হবে।
এক ট্যুইট বার্তায় প্রধানমন্ত্রী বলেছেন, "আরবিআইয়ের আজকের ঘোষণাগুলি নগদ টাকার যোগান বাড়িয়ে তুলবে এবং ঋণ দেবার বিষয়টি আরও উন্নত করবে। এই পদক্ষেপ আমাদের ক্ষুদ্র ব্যবসায়ী, অতিক্ষুদ্র ক্ষুদ্র মাঝারি শিল্প উদ্যোগ , কৃষক এবং দরিদ্রদের সহায়তা করবে। এই ঘোষণার ফলে রাজ্যগুলির বিভিন্ন কর্মকাণ্ডের জন্য প্রদেয় অগ্রিম  অর্থের সীমা বাড়বে”।
(CG/SS